Amzun akken la d-tettmektay ussan n tayri i tesɛedda. Ula deg ungal Abrid n Tefsut, tugna i yellan deg teɣlaft tamezwarut temmal-d abrid yezzi-as-d leḥcic, tizegzewt, isekla, ijeǧǧigen, am akken i d-yettban ubrid deg tefsut mi ara d-teǧǧuǧǧeg. Assaɣ gar tugna akked uzwel d ugbur n wungal n Dawed Mexxus yettban-d d usrid deg Tislit uɣanim, acku deg tugna, yettban-d uɣanim icebbeḥ am teslit, yelsa iceṭṭiden n teslit.